cyanic-selkie/wikianc huggingface dataset:
Էմմա Գաբրիելյան
Կենսագրություն
Էմմա Գաբրիելյանը ծնվել է 1946 թվականի օգոստոսի 10-ին, Ստեփանակերտ քաղաքում։ Նախնական կրթությունը ստացել է Չափար գյուղի միջնակարգ դպրոցում, որից հետո՝ 1958-1963 թվականներին, ուսումը շարունակել է Ստեփանակերտ քաղաքի թիվ 1 դպրոցում։ Էմմա Գաբրիելյանը բարձրագույն կրթություն է ստացել Երևանի պետական համալսարանի բանասիրական ֆակուլտետում, աշխատել է կոմերիտմիության քաղաքային և մարզային կոմիտեներում։ Որպես ուսուցչուհի և ուսմասվար 1972-1977 թվականներին աշխատել է Ստեփանակերտի թիվ 7 և թիվ 9 միջնակարգ դպրոցներում։ 1977 թվականին ընտրվել է Լեռնային Ղարաբաղի լուսավորության մարզային տան (ուսուցիչների տուն) վարչության նախագահ և տնօրեն։ 1980 թվականին ընտրվել է պետական հիմնարկների արհմիության քաղաքային կոմիտեի նախագահ, եղել է «Մոր և մանկան պաշտպանության» հանձնաժողովի նախագահ։
Էմմա Գաբրիելյանը եղել է չորս գումարումների քաղաքային խորհրդի պատգամավոր։ 1985 թվականի ընտրվել է քաղխորհրդի պատգամավոր, որից հետո՝ գործկոմի պատասխանատու քարտուղար։ Եղել է նաև քաղաքի կանանց խորհրդի նախագահ։
1995 թվականի ապրիլի 30-ին Ստեփանակերտի թիվ 1 ընտրատարածքից ընտրվել է Լեռնային Ղարաբաղի 2-րդ գումարման գերագույն խորհրդի պատգամավոր։ Եղել է Արցախի Ազգային ժողովի նախագահի տեղակալ, Հայաստանի և Լեռնային Ղարաբաղի խորհրդարանական համագործակցության հանձնաժողովի համանախագահ։
2000-2007 թվականներին զբազեցրել է սոցիալական ապահովության նախարարի տեղակալի պաշտոնը։
Ամուսնացած է, երեք դստրերի մայր է։
Ծանոթագրություններ
Կատեգորիա:Հայ բանասերներ Կատեգորիա:Բանասերներ ըստ ազգության
Թիմոթի Գայթներ
Թիմոթի Ֆրանց Գայթներ (կարդացվում է՝ Գայթներ, Timothy Franz Geithner, ), ամերիկացի տնտեսագետ և ֆինանսիստ, ԱՄՆ ֆինանսների 75-րդ նախարար (2009 թվականի հունվարի 26-ից մինչև 2013 թվականի հունվարի 25-ը)։ Նյու Յորքի Դաշնային պահուստային բանկի 9-րդ նախագահ (2003-2009 թվականներ)։ Արժույթի միջազգային հիմնադրամի քաղաքականության որոշման տնօրեն։
Կենսագրություն
Ծնվել է Բրուքլինում, Նյու Յորքի Ֆորդ հիմնադրամի ասիական ծրագրերի տնօրեն Փիթեր Ֆայթների ընտանիքում, և Լարչմոնթում դաշնամուր նվագող դաշնակահար և ուսուցիչ Դեբորա Մուր Գայթների (Deborah Moore Geithner) ընտանիքում, որի հայրը՝ Չարլզ Վ. Մուրը, եղել է նախագահ Դուայթ Էյզենհաուերի խորհրդականը և աշխատել է «Ֆորդ Մոթոր Քոմփանի» ընկերության փոխնախագահի պաշտոնում։
Թիմոթի Գայթները մանկության մեծ մասն անցկացրել է ԱՄՆ-ից դուրս՝ Զիմբաբվեում, Հնդկաստանում և Թաիլանդում։ Ավարտել է Բանգկոկի Միջազգային դպրոցը։ Բարձրագույն կրթությունը ստացել Է ԱՄՆ-ում և Չինաստանում. լեզուն սովորել է Պեկինի համալսարանում 1981 թվականին և Պեկինի մանկավարժական համալսարանում 1982 թվականին, պետական կառավարման և ասիական հետազոտությունների գծով բակալավրիատ է սովորել Դարտմուտի քոլեջում (ավարտել է 1983 թվականին), Արևելյան Ասիայի միջազգային տնտեսագիտության և հետազոտությունների գծով մագիստրատուրա Ջոնս Հոփքինսի համալսարանի ժամանակակից միջազգային հետազոտությունների դպրոցում (ավարտել է 1985 թվականին)։ Սովորել է չինարեն և ճապոներեն լեզուներ։ Ապրել է Չինաստանում և Ճապոնիայում ։
1985 թվականին ամուսնացել է համակուրսեցի Քերոլ Մ. Սոննենֆելդի հետ (Carole M. Sonnenfeld): Նրանք ունեն երկու երեխա՝ Էլիսը (Elise) և Բենջամինը (Benjamin):
Պրոֆեսիոնալ կարիերա
Համալսարանից հետո երեք տարի աշխատել է Վաշինգտոնում Հենրի Քիսինջերի («Kissinger and Associates») ընկերությունում և 1988 թվականին աշխատանքի է անցել ամերիկյան գանձապետարանի (ֆինանսների նախարարության) միջազգային գործերի բաժնում։
1995-1996 թվականներին եղել է քարտուղարի՝ դրամական և ֆինանսական քաղաքականության գծով օգնականի տեղակալ, 1996-1997 թվականներին՝ քարտուղարի միջազգային հարցերով օգնականի ավագ տեղակալ, 1997-1998 թվականներին՝ քարտուղարի՝ միջազգային գործերով օգնականի տեղակալ։ Հետագայում զբաղեցրել է ԱՄՆ ֆինանսների նախարարի միջազգային հարցերով տեղակալի (1998-2001) պաշտոնները՝ Ռոբերտ Ռուբին և Լոուրենս Սամերս նախարարներին կից։
2001-2003 թվականներին աշխատել է Արժույթի միջազգային հիմնադրամում՝ որպես քաղաքականության զարգացման և վերլուծության դեպարտամենտի տնօրեն։
Աշխատանք ԴՊՀ-ում
2003 թվականի հոկտեմբերին հաստատվել է Նյու Յորքի Դաշնային պահուստային բանկի նախագահի պաշտոնում, ինչը նույնպես նպաստել է նրա հաստատմանը ԱՄՆ Դաշնային պահուստային համակարգի բաց շուկայում գործառնությունների Դաշնային կոմիտեի նախագահի տեղակալի կողմից։ 2006 թվականին դարձել է նաև «Երեսունի խմբի» անդամ։
2008 թվականի մարտին հենց Թիմոթի Գայթներն էր կազմակերպում «Bear Stearns» ներդրումային բանկի փրկությունը և վաճառքը։
ԱՄՆ ֆինանսների նախարար
ԱՄՆ նախագահ ընտրված Բարաք Օբաման 2008 թվականի նոյեմբերի 24-ին առաջարկել Է Թ. Գայթների թեկնածությունը ԱՄՆ ֆինանսների նախարարի պաշտոնում ։ Սակայն Սենատում լսումների ընթացքում խնդիրներ են առաջացել պաշտոնում հաստատվելու հետ կապված՝ Գայթների կողմից 2000-ական թվականների սկզբին բացահայտված հարկերի պատճառով։ Արդյունքում նա Սենատի կողմից հաստատվել է միայն 2009 թվականի հունվարի 26-ին (60 կողմ, 34 դեմ)։ Նույն օրը ԱՄՆ փոխնախագահ Ջոզեֆ Բայդենը երդվել է տվել Թիմոթի Գայթներին ։ 2012 թվականի նախագահական ընտրարշավի ժամանակ Գայթները հայտարարել էր, որ կհեռանա նախարարի պաշտոնից՝ անկախ նրանից, թե որ թեկնածուն կհաղթի ընտրություններում։
Հուշեր
2014 թվականի մայիսին լույս է տեսել Stress Test-ի Գայթների հիշողությունների գիրքը. «Reflections on Financial Crises»-ը 2008 թվականի համաշխարհային տնտեսական ճգնաժամի մասին ։ Գրքում տեղ է գտել 2011 թվականին Բեռլուսկոնիի չորրորդ կառավարության անկմանը հեղինակի մասնակցության մասին պնդումը ։
Արտաքին հղումներ
Կատեգորիա:Ամերիկացի տնտեսագետներ Կատեգորիա:Ամերիկացի ֆինանսիստներ Կատեգորիա:ԱՄՆ-ի քաղաքական գործիչներ Կատեգորիա:21-րդ դարի ամերիկացի գրողներ Կատեգորիա:21-րդ դարի ամերիկացի քաղաքական գործիչներ
(405) Թիա
(405) Թիա (Thia), աստերոիդ աստերոիդների հիմնական գոտում։ Հայտնաբերվել է 1895 թվականի հուլիսի 23-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,583541 ա. մ., առավելագույնը մոտենում է 1,9529 ա. մ. հեռավորության վրա և հեռանում 3,2142 ա. մ., իսկ Երկրի ուղեծրին Թիա աստերոիդը նվազագույնը մոտենում է 0,9733 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 1516,78 երկրային օրվա ընթացքում, իր ուղեծրով շարժվելով միջինում 0,237345 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,95° անկյուն։
Ըստ Տոլենի սպեկտրալ դասակարգման պատկանում է C դասին ։
Արտաքին հղումներ
Կատեգորիա:Աստերոիդների դաս C Կատեգորիա:1895 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մուրժու
Մուրժու (Mourjou), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 327 մարդ, բնակչության խտությունը` 10.90 մարդ/կմ²։ Բնակավայրը զբաղեցնում է 29.99 կմ² տարածք։
Աշխարհագրություն
Գտնվում է Փարիզ քաղաքից 470 կմ հարավ, Կլերմոն Ֆերան քաղաքից` 135 կմ հարավ-արևմուտք, Օրիյակ քաղաքից` 28 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 164 աշխատունակ (15-64 տարեկան) բնակիչ, որոնցից ակտիվ էին 123-ը, իսկ ոչ ակտիվները` 41։ Ակտիվության ցուցանիշը կազմում է 75,0 %։ 123 աշխատունակ մարդկանցից աշխատել է 118 անձ (77 տղամարդ և 41 կին)։ Գործազուրկ են եղել 5 անձ (3 տղամարդ և 2 կին)։ 41 անաշխատունակներից 8-ը եղել են աշակերտներ կամ ուսանողներ, 24-ը` թոշակառուներ, իսկ 9-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Բովոլոնե
Բովոլոնե (Bovolone), կոմունա Իտալիայում, գտնվում է Վենետո մարզում՝ Վերոնա գավառում ։ Բնակչությունը կազմում է 14000 մարդ։ Խտությունը կազմում է 328 մարդ/կմ²։ Տարածքը գրավում է 41,41կմ²։ Փոստային ինդեքս՝023012 ։ Հեռախոսային կոդ՝ 045։
Քաղաքի հովանավոր պաշտպանն է սուրբ Բարսեղը։ Քաղաքի տոնը նշվում է փետրվարի 3-ին։
Ծանոթագրություններ
Կատեգորիա:Իտալիայի բնակավայրեր
Կառլսբադ
Կառլսբադ (Karlsbad. ; South Franconian: Kallsbad), համայնք Գերմանիայում՝ Բադեն-Վյուրթեմբերգ երկրամասի Կարլսռուեի շրջանում.
Ենթակա է Կարլսռուեի վարչական օկրուգին։ Զբաղեցնում է 38,01 կմ² տարածք։ Բնակչության թվաքանակը 2010 թվականի դեկտեմբերի 31-ի տվյալներով եղել է 15.808 : Պաշտոնական կոդը՝ 08 2 15 096:
Համայնքային գործընկերություն
Կառլսբադը գործընկերային հարաբերություններ է հաստատել հետևյալ համայնքների հետ.
Կառլսբադը աշխարհի այլ վայրերում
Աշխարհի տարբեր երկրներում կան Կառլսբադ անվանումով վայրեր, որոնցից են հետևյալները.
Արտաքին հղումներ
Կատեգորիա:Գերմանիայի քաղաքներ Կատեգորիա:Գերմանիայի բնակավայրեր Կատեգորիա:Բադեն-Վյուրթեմբերգի բնակավայրեր
Քանաքեռավանի պատմության և մշակույթի անշարժ հուշարձանների ցանկ (Կոտայքի մարզ)
Այս հոդվածը ներկայացնում է Կոտայքի մարզի Քանաքեռավան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից ։ Ցանկում ներառված է ընդամենը 10 հուշարձան (4 միավոր)։
Ծանոթագրություններ
Կատեգորիա:Կոտայքի մարզի հուշարձանների ցանկեր
Նիգ ՖԱ
Նիգ ֆուտբոլային ակումբ, հայկական ֆուտբոլային ակումբ։ Հիմնվել է 1990 թվականին Ապարան քաղաքում։
Պատմություն
«Նիգ»-ն ամենաերիտասարդ ակումբներից էր, որը մասնակցել է Հայաստանի ֆուտբոլի առաջին առաջնությանը։ 24 թիմերի մեջ զբաղեցնելով 22-րդ տեղը` Նիգն անցել է առաջին խումբ։ Բայց թիմը չի մասնակցել առաջնությանը` վիճակահանությունից դուրս մնալով։ Ապարանյան ակումբի երկրորդ և առայժմ վերջին վերածնունդը տեղի է ունեցել 1998 թվականի խաղաշրջանում։ Թիմը ներգրավվել է Առաջին խմբի մասնակիցների ցանկում և անգամ անցկացրել խաղերի մեկ քառորդը։ Դրանից հետո սակայն ակումբը հերթական անգամ դուրս է մնացել առաջնությունից։
Արտաքին հղումներ
Կատեգորիա:Հայկական ֆուտբոլային ակումբներ
Անգին քարը
«Անգին քարը», Հովհաննես Թումանյանի հեքիաթներից ։
Պատմություն
Առաջին անգամ հեքիաթը լույս է տեսել 1914 թվականին Թիֆլիսում տպագրված «Հասկեր» ամսագրի վեցերորդ  համարում (էջ 168-174)՝ «Չիստյակովի պատմվածքից» ենթավերնագրով։ Այնուհետև՝ 1916 թվականին Թիֆլիսում լույս տեսած Հովհանննես Թումանյանի «Օտար հեքիաթներ» գրքում (պրակ 2, էջ 3-11)։ Ապա՝ 1940-1959 թվականներին Երևանում լույս տեսած Հովհաննես Թումանյանի երկերի ժողովածուի գիտական հրատարակության երրորդ հատորում (էջ 280-286) ։
Ինքնագիրը չի պահպանվել։
Թարգմանված է արաբական «Драгоценный камень» հեքիաթից ։
Հովհաննես Թումանյանի երկերի լիակատար ժողովածուի 5-րդ հատորում տպագրվել է «Օտար հեքիաթներ» գրքից։
Ծանոթագրություններ
Կատեգորիա:Հեքիաթներ
Յոհան Յոախիմ Շրյոդեր
Յոհան Յոախիմ Շրյոդեր, գերմանացի արևելագետ-հայագետ։ Տիրապետել է հայերենին, եբրայերենին, ամհարերենին (հաբեշերեն)։
Կենսագրություն
Սովորել է Մարբուրգի և Ֆրանկֆուրտի համալսարաններում։ 1707 թվականին մեկնել է Ուտրեիսո, որտեղ հայ եպիսկոպոս Թովմա Գողթանցու Uուրբ տպագրիչ Ղուկաս Նուրիջանի օգնությամբ կատարելագործել է հայերենի իր գիտելիքները ։ Երկար ժամանակ (1712—1756) վարել է Մարբուրգի համալսարանի արևելյան լեզուների ամբիոնի հայագիտության բաժինը։ Հրատարակել է «Արամեան լեզուի գանձ» (1711, Ամստերդամ) աշխատությունը, որտեղ տեղեկություններ է հաղորդել հայերի և հայերենի մասին։ Ըստ Շրյոդերի՝ հայերենը աշխարհի հնագույն լեզուներից է եղել, գուցե, զիջում է միայն եբրայերենին, ուստի, այն ինքնուրույն լեզու է և չի սերել որևէ այլ լեզվից։ Շրյոդերը տվել է գրաբարի և աշխարհաբարի («քաղաքացիական հայերենի») քերականությունը (ձևաբանություն, շարահյուսություն), հնչյունաբանությունը, ուղղագրությունը, կատարել ստուգաբանություններ, անդրադարձել հայերենի բարբառների առաջացման, հայ երաժշտության ու տաղաչափության հարցերին։ Հետևելով Մովսես Խորենացու, Շրյոդեր Հայկ նահապետին համարել է հայերի նախահայրը և անվանադիր նախնին։ Հայկ․, եբրայական և հունա-լատ. սկզբնաղբյուրների քննական վերլուծությամբ նա ընդհանուր գծերով ներկայացրել է հայոց պատմության հիմնական անցուդարձերը։ Ունի նաև հայերեն-լատիներեն բառարան, որն անտիպ է (Քասսելի մատենադարան)։ Շրյոդերի հայագիտական հայացքների մի մասը հաստատվել է ժամանակակից գիտության կողմից։
Ձեգամսկիյ
Ձեգամսկիյ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 75 ռուս բնակիչ ։
Ծանոթագրություններ
Կատեգորիա:Արևելյան Հայաստանի գյուղեր
Բուրգիլյոս դե Տոլեդո
Բուրգիլյոս դե Տոլեդո (Burguillos de Toledo), մունիցիպալիտետ Իսպանիայում։ Գտնվում է Տոլեդո պրովինցիայի Կաստիլիա Լա Մանչա ինքնավար համայնքի կազմում։ Մունիցիպալիտետը գտնվում է Մոնտեա դե-Տոլեդո շրջանում։ Տարածքը կազմում է 28 կմ2, բնակչությունը` 1993 մարդ, դրա խտությունը՝ 71,18 մարդ/կմ² (2006 թվականի տվյալներով)։ Պրովինցիայի վարչական կենտրոնից գտնվում է 12 կմ հեռավորության վրա։ Համայնքի հովանավոր սուրբն է Քրիստո դե լա Ֆեն։
Լագոդեխի շրջան
Ծանոթագրություններ
Կատեգորիա:Լագոդեխի շրջան
Բուտ Առավեղյան
Բուտ Առավեղյան, հայ նախարար Հայկական մարզպանությունում, Այրարատ աշխարհի Արագածոտն գավառի հյուսիս-արևմտյան մասի (Թալին, Աշնակ) տանուտերը, Առավեղյանների նախարարական տոհմից ։
Կենսագրություն
Բուտ Առավեղյանը 624-628 թվականներին կառուցել է Բագարանի Սուրբ Թեոդորոս եկեղեցին, որը սակայն չհասցնելով ավարտել, մահացել է 628 թվականին։ Եկեղեցու շինարարությունը շարունակել և ավարտել է նրա կինը՝ Աննան 631 թվականին ։
Ծանոթագրություններ
Կատեգորիա:Առավեղյաններ
Էլդար Ինյոնյու
Անկարայի պոլիտեխնիկական համալսարանում և Ստամբուլի համալսարանում ֆիզիկոս-տեսաբան, մանկավարժ, ֆիզիկայի պրոֆեսոր։ Փիլիսոփայության դոկտոր։
Կենսագրություն
Թուրքիայի երկրորդ նախագահ Իսմեթ Ինյոնյույի որդին (1938-1950), Աթաթուրքի իրավահաջորդն է։ Մինչև 1947 թվականը Անկարայի համալսարանում ֆիզիկա է սովորել։ 1951 թվականին Կալիֆոռնիայի տեխնոլոգիական ինստիտուտում պաշտպանել է դոկտորական ատենախոսություն։ Յուջին Վիգների հետ համատեղ զբաղվել է խմբակային կրճատումների ուսումնասիրություններով (Լի խումբ)։
11991-1993 թվականներին զբաղեցրել Է Թուրքիայի փոխվարչապետի պաշտոնը, 1995 թվականի մարտից մինչև հոկտեմբեր՝ արտաքին գործերի նախարարի պաշտոնը։ 1993 թվականի մայիսի 16-ից մինչև 1993 թվականի հունիսի 25-ը կատարել է Թուրքիայի վարչապետի պարտականությունները։
2004 թվականին պարգևատրվել է Վիգնանի մեդալով ։
Մահացել է լեյկոզից։ Թաղվել է Զինջիրլիքույու գերեզմանատանը։
Արտաքին հղումներ
Կատեգորիա:Թուրքիայի վարչապետներ Կատեգորիա:Թուրքիայի արտաքին գործերի նախարարներ Կատեգորիա:20-րդ դարի թուրք քաղաքական գործիչներ Կատեգորիա:Անկարայի համալսարանի շրջանավարտներ Կատեգորիա:Բոսֆորի համալսարանի դասախոսներ Կատեգորիա:Թուրքիայի Ժողովրդահանրապետական կուսակցության քաղաքական գործիչներ Կատեգորիա:Թուրք պետական գործիչներ Կատեգորիա:Թուրքիայի քաղաքական գործիչներ Կատեգորիա:Փիլիսոփայական գիտությունների դոկտորներ Կատեգորիա:Թուրք ֆիզիկոսներ Կատեգորիա:Թուրք ակադեմիկոսներ Կատեգորիա:Իսմեթ Ինյոնյու Կատեգորիա:Լեյկոզից մահացածներ
Արիստիպպուս Կյուրենացի
Արիստիպպուս Կյուրենացին (Ἀρίστιππος ὁ Κυρηναῖος)  եղել է հեդոնիստ հույն փիլիսոփա և Կյուրենյան փիլիսոփայության դպրոցի հիմնադիրը ։ Նա եղել է Սոկրատեսի աշակերտը, բայց ընդունելով փիլիսոփայական այլ հեռանկարներ սովորեցնում էր, որ կյանքի նպատակը հաճույքներ փնտրելն է ՝ հարմարեցնելով հանգամանքներն ինքն իրեն և վերահսկողություն պահպանելով և՛ դժբախտությունների, և՛ բարգավաճման վրա։ Նա կարծում էր, որ հաճույքը միայն բարիք է բերում, որը կոչվում է էթիկական հեդոնիզմ ։ Սոկրատեսի և իր միջև գաղափարախոսական և փիլիսոփայական տարբերությունների պատճառով Արիստիպպուսը բախվեց Սոկրատեսի և նրա բազմաթիվ ընկերների արձագանքին։ Իր հեդոնիստական ​​համոզմունքներից Արիստիպպուսի ամենահայտնի արտահայտությունն էր «Ես տիրապետում եմ, ես տիրապետված չեմ» ։ Չնայած երկու որդի ունենալուն՝ Արիստիպպուսը ճանաչեց իր դստերը՝ Արետեին որպես իր ստեղծագործության «մտավոր ժառանգորդ», Արետեի և նրա որդու՝ Արիստիպպուս կրտսերի՝ Արիստիպպուսի թոռան կողմից իր աշխատանքի և Կյուրենյան փիլիսոփայության դպրոցի համակարգվածության արդյունքում, իր կյանքի վերջին տարիներին և մահից հետո ։
Նշումներ կան, որ Արիստիպպուսին շփոթել են իր թոռան՝ Արիստիպպուս Կրտսերի հետ ։
Կյանք
Արիստիպպուսը՝ Արիտադեսի որդին, ծնվել է Հին Լիբիայի Կիրեն քաղաքում, մ․թ․ա․ 435 թվականին։ Օլիմպիական խաղերին մասնակցելու համար Հունաստան գալով, նա հանդիպում և հարցնում է Իսքոմաքոսին Սոկրատեսի մասին, ինչի արդյունքում Սոկրատեսին տեսնելու մեծ ցանկություն է առաջանում՝ լսելով նրա նկարագրությունը։ Փնտրելով Սոկրատեսին՝ նա գնում է Աթենք և դարձնում նրան իր վարպետը ։
Թեև Սոկրատեսի աշակերտն էր, Արիստիպպուսը թե՛ սկզբունքորեն, թե՛ գործնականորեն շեղվում է իր տիրոջ ուսմունքից և օրինակից ։ Սոկրատեսի փիլիսոփայական հայացքներն ու արժեքները սովորելուց հետո Արիստիպպուսը ավելի մեծ հետաքրքրություն է ձևավորում հաճույքի նկատմամբ՝ ի վերջո դա նրան հանգեցնում է հանրահռչակմանը և կենտրոնացմանը բացառապես էթիկական հեդոնիզմի վրա ։ Սոկրատեսից իր փիլիսոփայական տարբերությունների պատճառով Արիստիպպուսը այլ ուղիներ է սկսում փնտրել, որոնք տանում են նրան դեպի Դիոնիսիուս I Սիրակուզացու կամ Դիոնիսիուս Կրտսերի արքունիքը։ Արիստիպպուսը արքունիքում դառնում է խորհրդական և շարունակում ավելի շատ փնտրել իր հաճույքները ։ Այնտեղ նա ապրում էր շքեղությամբ և փնտրում էր զգայական հաճույք և ընկերություն տխրահռչակ Լայիսի հետ ։ Բացի այդ, Արիստիպպուսը Սոկրատեսի աշակերտներից առաջինն էր, ով գումար վաստակեց իր ուսուցման դիմաց, որը երբեմն ուղարկում էր Սոկրատեսին, թեև հաճախ Սոկրատեսը վերադարձնում էր հետ, քանի որ դա համարում էր վիրավորանք  ։ Արիստիպուսը նաև ասել է, որ ինքը բնակվել է օտար երկրում, իր հայրենի քաղաքում՝ Սոկրատեսի քաղաքականության մեջ ռուբլի ներգրավվելուց խուսափելու համար  ։
Շնորհիվ իր ողջ կյանքի ընթացքում հաճույքի և հաճույքի մասին փիլիսոփայական ուսմունքների՝ ընդդեմ Սոկրատեսի ուսմունքների, Արիստիպպուսը իր կյանքի ընթացքում հակամարտություն էր առաջացրել Սոկրատեսի նման փիլիսոփաների և իր ընկերների միջև ։ Ասում են նաև, որ նա գերի էր ընկել Արտաֆեռնեսին՝ սատրապին, ով 396 թվականին քշել էր սպարտացիներին Հռոդոսից ։ Չնայած իր փիլիսոփայական հայացքների, ուսմունքների և ապրելակերպի համար ստացած հակազդեցությանը, Արիստիպպուսը շարունակում էր էթիկական հեդոնիզմի իր տարածումը` իր ուսմունքը փոխանցելով իր դստերը՝ Արետեին, որն իր հերթին այն փոխանցել է որդուն՝ Արիստիպպուս Կրտսերին, ով ասվում է, որ այն վերածել է Կյուրենյան փիլիսոփայության դպրոցի համակարգի, որի ստեղծմանն օգնել է Արիստիպպուսը ։ Ծերության ժամանակ Արիստիպպուսը վերադարձել է Կիրեն՝ ապրելով իր թոշակով շքեղության մեջ և հաճույքի հետևից գնալով մինչև իր մահը՝ 79 տարեկան հասակում  ։ «De architectura VI» գրքում Վիտրուվիուսը նկարագրում է Արիստիպպուսին։
Փիլիսոփայություն
Չնայած Արիստիպպուսը ուշադրություն էր դարձնում չափավորության միջացով հաճույք ստանալու արժեքին, նրա հեդոնիստական փիլիսոփայությունը հաճախ էր արժանանում Սոկրատեսի և նրա ընկերների արձագանքին։ Մինչդեռ Սոկրատեսը անձնատուր էր լինում խնջույքներին, գինի խմելուն և նվերներ ընդունելուն նրա առաքինությունն ավելի արժեքավոր էր համարվում, քան հաճույքը ։ Քանի որ Արիստիպպուսը ավելի շատ էր գնահատում հաճույքը, քան Սոկրատեսը, ինչպես նաև ավելի քիչ ներքին արժեք էր գտնում առաքինության մեջ, այլ փիլիսոփաներ, ինչպիսիք են Պլատոնը և Քսենոփոնը, պաշտպանեցին և առաջ բերեցին այն մեղադրանքը, որ Արիստիպպուսը մերժել և շեղվել է Սոկրատեսի փիլիսոփայական ուսմունքներից ։ Արիստոտելը նույնպես հայտնի է նրանով, որ նրան անվանել է սոփեստ ։ Փիլիսոփայական արժեքների և համոզմունքների տարբերությունների պատճառով Արիստիպպուսը և նրա հեդոնիստական ​​փիլիսոփայությունը խզում են առաջացրել նրա և Սոկրատեսի, ինչպես նաև այն ժամանակվա այլ նշանավոր փիլիսոփաների միջև։ Փիլիսոփաների՝ Արիստիպպուսի արժեքների հանդեպ արհամարհանքը դրսևորող ամենանշանավոր օրինակը Պլատոնի Ֆեդոնն է, որտեղ Պլատոնը նկարագրում է, որ Արիստիպպուսը եղել է Էգինայում՝ հաճույքների հանգստավայրում, Սոկրատեսի մահվանը ներկա գտնվելու փոխարեն։
Արիստիպպուսի մասին գրված անեկդոտներից առավել առատ են Դիոգենես Լայերտացու անեկդոտները ։ Դրանցում օրինակ արվում են Արիստիպպուսի վերաբերյալ հայտարարություններ և նկարագրություններ, որոնք նման են Հորացիոսի երկու հայտարարություններին, քանի որ Արիստիպպուսի պատվիրանները պահպանելը նշանակում է «աշխատել հանգամանքները հարմարեցնել ինձ, ոչ թե ինքս հանգամանքներին» , և որ «ամեն կյանքի երանգը, ամեն մի կայարան և հանգամանք նրբագեղ նստած էր նրա վրա»։ Մեկ այլ անեկդոտ, երբ Արիստիպպուսին կշտամբում են մարմնական ինդուլգենցիաների հանդեպ իր սիրո համար, որում նկարագրված է, որ Արիստիպուսը պատասխանում է. «Լավագույնը հաճույքներից զերծ մնալը չէ, այլ դրանց նկատմամբ տիրապետում ունենալը՝ առանց երբևէ վատթարանալու» ։
Աշխատանքներ
Արիստիպպուսի գործերից ոչ մեկը չի պահպանվել։ Դիոգենես Լայերտացու, Սոթիոնի և Պանաետիուսի հեղինակությամբ, տալիս է գրքերի երկար ցուցակ, որոնց հեղինակը վերագրվում է Արիստիպպուսին, թեև նա նաև նշում է, որ ըստ Սոսիկրատես Ռոդեցու Արիստիպպուսը երբեք ոչինչ չի գրել ։ Նրան վերագրվող որոշ նամակներ կեղծիքներ են։
Հին ժամանակներում Արիստիպպուսին վերագրվող աշխատություն էր «Հին շքեղության մասին» գիրքը (կամ Հնագույնների շքեղության մասին, Περὶ παλαιᾶς τρυφῆς), թեև վաղուց համարվում էր, որ այս աշխատությունը չէր կարող գրել Արիստիպպուս Կյուրենացին, այն պատճառով, որ հեղինակը հիշատակում է Թեոփրաստեսին, որն ապրել է Արիստիպպուսից մեկ սերունդ հետո ։ Անունը, հավանաբար, ընդունվել է գրողի կողմից՝ հեդոնիստ փիլիսոփայի հետ կապ առաջացնելու համար ։ Այս աշխատությունը դատելով Դիոգենես Լայերտացու կողմից պահպանված մեջբերումներից , ենթադրվում է, որ նույնպես լցված է փիլիսոփաների մասին անեկդոտներով և կուրտիզանուհիների կամ տղաների հանդեպ նրանց ենթադրյալ ճաշակով ։ Քանի որ Արիստիպպուսն իրեն ավելի բարձև էր գնահատում, քան իր գործընկեր փիլիսոփաները, Արիստիպպուսի նման աշխատության հեղինակ լինելը համարվեց անհավանական, քանի որ նման արարքը նրա համար անկանոն ջանքերի պատճառ էր հանդիսանում
Մարանա
Մարանա (მარანა), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 770 մետր բարձրության վրա։ Շրջկենտրոն Գորիից հեռու է 18 կմ։
Բնակչություն
Ըստ 2014 թվականի մարդահամարի տվյալների, գյուղի բնակչությունը կազմում է 526 մարդ ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Սենթ Քլաուդ (Մինեսոտա)
Սենթ Քլաուդ (Saint Cloud, բառացի՝ «Սուրբ Քլոդ», ՄՀԱ՝ [seɪntˈklaʊd]) քաղաք ԱՄՆ-ի Մինեսոտա նահանգում։ Բնակչությունը 61․198 մարդ (2010 թվականի տվյալներով) ։ Այն գտնվում է միանգամից երեք շրջանների տարածքում՝ Ստերնսի, Բենտոնի և Շերբյուռնի։ Քաղաքապետը Դեյվ Կլյայսն է ։ Անվանվել է ի պատիվ ֆրանսիական Սեն Կլու քաղաքի, որը կրում է Ս․ Քլոդոալդի անունը։ Քաղաքի FIPS-կոդը՝ 27-56896, GNIS-նույնացուցիչ` 0650559 ։
Պատմություն
Քաղաքն առաջացել է 1856 թվականին՝ երեք փոքրիկ քաղաքների միավորման արդյունքում։ Այժմ այն տարածքները, որտեղ նրանք գտնվում են, կոչվում են Վերին, Միջին և Ստորին քաղաք (Upper, Middle and Lower Towns) ։ 1862 թվականին Սիուի ապստամբության ժամանակ քաղաքը ծառայել է որպես փախստականների համար ապաստան ։
1868 թվականին երկաթուղին տեղափոխվեց քաղաք․ միևնույն ժամանակ, սկսվեց մոտակա քարհանքից գրանիտի արդյունահանումը ։ 1900-ական թվականներին Սենթ Քլաունդը դարձավ նահանգի ամենամեծ քաղաքներից մեկը՝ տրանսպորտային ուղիներում իր հարմար դիրքի շնորհիվ։
1869 թվականին քաղաքում համալսարան է կառուցվել, քսան տարի հետո՝ բանտ, որտեղ տանում են հանցագործներ ամբողջ նահանգից ։
Բնակչություն
Սենթ Քլաունդի բնակչությունը կայուն աճում է․ եթե 1980 թվականին այստեղ 42․566 մարդ էր ապրում, իսկ 1990 թվականին՝ 48․812, ապա 2000 թվականի մարդահամարով այստեղ 58․978 մարդ է ապրում, իսկ 2010 թվականի մարդահամարով՝ 61․198 ։ Տնային տնտեսությունների քանակը 24․927 է (2010 թվականի տվյալներով)։ Մակերեսը կազմում է 80․1 կմ² (78․1 կմ²՝ ցամաք, 2 կմ²՝ ջրային տարածք)։ Բնակչության խտությունը 783․6 մարդ/կմ²։
Միևնույն ժամանակ, կայուն աճում է աֆրոամրիկացիների, ասիական երկրների բնիկների և խառը ռասաների բնակչության թիվը և մասնաբաժինը․ 1990-2010 թվականներին նրանց աճը 70 % հասել է 1191 %-ի։
Ալգոմերացիայում ապրում է ավելի քան 250․000 մարդ ։
Տնտեսութուն
Քաղաքը գտնվում է գուղատնտեսական գոտում։ Սենթ Քլաունդի շրջակայքում աճեցնում են տարեկան, եգիպտացորեն, սոյա, լոբազգիներ, գարի, զարգացած է թռչնաբուծությունը։ Միևնույն ժամանակ, քաղաքում զարգացած է արդյունաբերությունը՝ սննդի արդյունաբերությունը, ավտոբուսների, սառնարանների, հաստոցների արտադրությունը։ Կա նաև բետոնի, թղթի և այն արդյունաբերական ապրանքների արտադրություն։
Քաղաքում օդանավակայան կա ։
Քույր քաղաքներ
2006 թվականին Սենթ Քլաունդը և գերմանական Շփալթ քաղաքը դարձան եղբայր քաղաքներ ։
Արտաքին հղումներ
Կատեգորիա:ԱՄՆ-ի քաղաքներ Կատեգորիա:ԱՄՆ-ի քաղաքներ ըստ նահանգի Կատեգորիա:1856 թվականին հիմնադրված բնակավայրեր Կատեգորիա:ԱՄՆ-ի համալսարանական քաղաքներ Կատեգորիա:ԱՄՆ-ի բնակավայրեր
Զամբյուղ (հրուշակեղեն)
Զամբյուղ, շաքարավազային խմորից զամբյուղի տեսքով պատրաստված հրուշակ՝ լցված պովիդլով կամ ջեմով և ծածկված սպիտակուցով կամ քաստարդով ։ Վերևի հատվածը կարող է զարդարված լինել բեզեով և խմորով  ։ Որպես ջեմի այլընտրանք՝ կարելի է օգտագործվել խտացրած կաթ կամ այլ քաղցր միջուկ  ։
Պատմություն
Զամբյուղները սկսել են արտադրվել ԽՍՀՄ–ում 20-րդ դարի կեսերին՝ հիմնվելով հունգարական խոհանոցի բաղադրատոմսի վրա ։ Խորհրդային տարիներին հրուշակեղենի գինը 22 կոպեկ էր ։ 2014 թվականին «Մոսկվայի երաժշտության միջազգային տանը» կարկանդակի արժեքը կազմել է 120 ռուբլի ։ 2017 թվականին Մինսկում կարկանդակի արժեքը կազմել է 1,4 ռուբլի ։ 2018 թվականին Վոլգոգրադի ընտրատեղամասերում 85 գրամանոց կարկանդակը վաճառել են 30 ռուբլի գնով ։ Տնական է թխվում մաս է կազմում ։ Արտադրվում է Ռուսաստանի շատ քաղաքներում  ։ Յարոսլավլում, օրինակ, զամբյուղները մանկապարտեզներում մատուցվում են որպես աղանդեր ։
Պորտուգալական խոհանոցում կա նման աղանդեր՝ շերտավոր խմորից պատրաստված զամբյուղի տեսքով, որը կոչվում է «Պաշտել դե Նատա» ։ Որպես բաղադրամաս կարող են օգտագործվել կաթնաշոռի կրեմը, դոնդողը կամ խտացրած կաթը ։ Հրուշակի պատրաստումը պարբերաբար խոհարարական մրցութային ծրագրերի մաս է կազմում ։
Աղանդերի նկարագրություն
Աղանդերը բաղկացած է տաքացրած կարագից՝ հարված շաքարով, դեղնուցով, վանիլային շաքարով և ալյուրով ։ Պատրաստման համար օգտագործվում են հատուկ կաղապարներ, որոնք խմորի հետ միասին սառեցնում են սառնարանում ։ Տաքացված ջեմը օգտագործվում է որպես միջուկ ։ Կրեմը քսելու համար օգտագործվում է հրուշակեղենի տոպրակ ։ Կրեմը բաղկացած է սպիտակուցներից, աղից, շաքարի օշարակից ։
Գրականություն
Կատեգորիա:Աղանդեր Կատեգորիա:Հրուշակեղեն
(406) Էռնա
(406) Էռնա (Erna), աստերոիդ աստերոիդների հիմնական գոտում։ Հայտնաբերվել է 1895 թվականի օգոստոսի 22-ին Օգյուստ Շարլուայի կողմից Նիցայում ։
Միջին հեռավորությունը Արեգակից կազմում է 2,9135 ա. մ., առավելագույնը մոտենում է 2,3808 ա. մ. հեռավորության վրա և հեռանում 3,4462 ա. մ. ։ Արեգակի շուրջ մեկ ամբողջական պտույտ է կատարում 1816,44 երկրային օրվա ընթացքում, իր ուղեծրով շարժվելով միջինում 0,19819 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,19° անկյուն։
Ըստ Տոլենի սպեկտրալ դասակարգման պատկանում է P դասին ։
Արտաքին հղումներ
Կատեգորիա:Աստերոիդների դաս P Կատեգորիա:1895 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Պելիաս
Պելիաս (Πελίας), հին հունական դիցաբանության թեսալիական շրջանի հերոս, Պոսեյդոնի և Տիրոյի որդին, Նելեուսի երկվորյակ եղբայրը, Իոլքոսի թագավորը։ Նա իր եղբորորդի Յասոնին ուղարկեց Կոլխիդա` Ոսկե Գեղմը բերելու, իսկ հետագայում մահացավ Մեդեայի դավադրության արդյունքում։ Պելիասի դուստրը Ալքեստիդեն էր։
Ծագում
Պելիասի մայրը` Տիրոն, սերում էր Էոլիդների տոհմից։ Նա Սալմոն քաղաքի հիմնադիր թագավոր Սալմոնեոսի դուստրն էր։ Հոր կողմից նա սերում էր Էլլինից և Պրոմեթևսից (համապատասխանաբար, երրորդ և հինգերորդ սերունդներից), մոր կողմից` Արկադիայի թագավորներից։ Սալմոնեոսի մահից հետո Տիրոյին դաստիարակեց իր հորեղբայր Կրեփեոսը, որը Թեսալիայի Իոլքոս քաղաքի թագավորն էր։ Տիրոն սիրահարվեց գետերի աստված Էնիպեուսին։ Տիրոյին տիրանալու համար Էնիպեուսի կերպարանքն ընդունեց Պոսեյդոնը։ Պոսեյդոնից Տիրոն ծնեց երկվորյակներ Պելիասին և Նելեուսին։
Հետագայում Տիրոն դարձավ Կրեփեոսի կինը և ծնեց ևս երեք որդի` Էսոնին, Ֆերեթին և Ամիթոնին։
Կենսագրություն
Հին հեղինակները տարբեր կերպ են նկարագրում Պելիասի և Նելեոսի կյանքի առաջին տարիները։ Ըստ Ֆերեկիդեսի և Կեղծ-Ապոլոդորի, Տիրոն թաքցրել էր երկվորյակների ծնունդը։ Նա երեխաներին նետել էր դաշտում, որտեղ նրանց գտել էր մի հովիվ և որդեգրել։ Տղաներից մեկի դեմքին մի սև բիծ կար, որը նա ստացել էր ձիու կճղակի հարվածից։ Որդեգրող հայրը երեխային տվեց Պելիաս անունը («Սև»)։ Սակայն Հոմերոսը գրում էր, որ Պոսեյդոնը հրամայել էր Տիրոյին սիրով մեծացնել որդիներին, առանց պատմելու որևէ մեկին, թե ով է նրանց իրական հայրը։ Այդ իսկ պատճառով, Պելիասը ծնվել էր պալատում և դաստիարակվել Իոլքոս թագավորի ավագ որդի և ժառանգորդ։ Ի վերջո, ըստ Դիոդորոս Սիկիլիացու` Տիրոն բացահայտ ծննդաբերել է երկվորյակներին և պատմել, որ նրանք Պոսեյդոնի երեխաներն են։ Ծննդաբերությունը տեղի է ունեցել դեռևս Սալմոնեոսի կյանքի և կառավարման ընթացքում։ Սալմոնեոսը չէր հավատացել իր դստերը։ Տիրոյի նկատմամբ այդ վատ վերաբերմունքը դարձավ նրա մահվան պատճառը։ Պելիաս անունը կարող է կապված լինել Պոսեյդոնի հետ, որին հույները պատկերում էին սև մազերով։
Ժամանակի ընթացքում Պելիասը դարձավ Իոլքոսի թագավորը։ Դիոդորուսի կողմից ներկայացված վարկածներից մեկի համաձայն, Միմանտը նրան վտարել է Էլիդայից, նվաճել Սկիաթոս և Պեպարեֆ կղզիները, այնուհետև վերաբնակվել Թեսալիայում` կենտավրոս Խիրոնի հրավերով։ Մեկ այլ տարբերակի համաձայն, Պելիասը և Նելեուսը, որոնք մեծացել են հովվի ընտանիքում, մեծանալով իմացել են, թե ով է իրենց մայրը և սպանել իրենց ստորացնող խորթ մորը՝ Սիդերոյին, որն իր ձեռքերով կառչել էր Հերա աստվածուհու զոհասեղանից (այդ պատճառով նրանք դաժանորեն վիրավորեցին աստվածուհուն)։ Դրանից հետո նրանք ուժով իշխանությունից հեռացրեցին Կրեփեոսի ավագ որդի Էսսոնին։ Այս կապակցությամբ աղբյուրները գրում են «ապստամբության» մասին։ Մեկ այլ աղբյուրում պնդվում է, որ Էսսոնը կամավորաբար հանձնեց իշխանությունը Պելիասին, մինչև իր որդի Յասոնը չափահաս դառնա։ Ի վերջո, Պելիասը, բնական ճանապարհով, կարող էր դառնալ թագավոր՝ որպես Կրեփեոսի ենթադրյալ ավագ որդի։
Հետագայում երկվորյակները բաժանվեցին (ըստ Կեղծ-Ապոլոդորի, սկսվող թշնամանքի պատճառով)։ Նելեուսը մեկնեց Մեսինիա, որտեղ հիմնեց Պիլոսը, իսկ Պելիասը մնաց Իոլքոսում։ Նրա հարազատ եղբայրներից Ամիաֆոնը ևս գնաց Պիլոս, Ֆերետը` Թեսալիա և հիմնադրեց Ֆերա քաղաքը, իսկ Էսսոնը շարունակեց ապրել Իոլքոսում (որպես բանտարկյալ` տարբերակներից մեկին համաձայն)։ Վերջինիս որդի Յասոնը, մեծացել է Պելիոն լեռան վրա՝ Խիրոնի խնամքի տակ և մեծ տարիքում վերադարձել իր հայրենի քաղաք։ Նրան աջակցում էր Հերան, որը ցանկանում էր վրեժխնդիր լինել Իոլքոսի թագավորից՝ հին վիրավորանքների համար։ Պելիասը լուրջ հիմքեր ուներ կասկածելու իր զարմիկին` վտանգի աղբյուր համարելու համար։ Բացի այդ, նա ստացել էր մի գուշակություն, որ իրեն կկործանի մեկ սանդալ հագած մարդ, իսկ Յասոնը, Անավրոս գետը անցնելիս, իրոք կորցրել էր ձախ ոտքի կոշիկը։ Այդ իսկ պատճառով, Պելիասը կեղծավորաբար համաձայնեց թագավորական իշխանությունը Էսսոնին վերադարձնելու պահանջին, սակայն հայտարարեց, որ մինչ այդ Յասոնը Կոլխիդայից պարտավոր է բերել Ոսկե Գեղմը (հաշվարկելով, որ Յասոնը չի վերադառնա վտանգավոր ճանապարհորդությունից)։ Նա ուղևորվեց նավարկության «Արգո» նավով։
Ըստ առասպելի տարբերակներից մեկի, Պելիասը ստացավ մի կեղծ լուր այն մասին, որ բոլոր արգոնավորդները սպանվել են, և որոշեց ոչնչացնել Յասոնի ամբողջ ընտանիքին։ Նա ստիպեց Էսսոնին ինքնասպան լինել՝ խմելով եզան արյուն։ Էսսոնի մյուս որդին՝ Պրոմախը սպանվեց, իսկ նրա մայր Ամֆինոման նետվեց արքայական համհարզի սրի վրա կամ կախվեց։ Երբ արգոնավորդները վերադարձան Թեսալիա, Յասոնի ուղեկցուհի Մեդեան որոշեց Պելիասից վրեժխնդիր լինել։ Նա, ներկայանալով որպես քրմուհի, պատմեց թագավորի դուստրերին, որ գիտի, թե ինչպես վերադարձնի Պելիասի երիտասարդությունը։ Նրա խոսքերով, անհրաժեշտ էր Պելիասի մարմինը կտրատել կտորների և եփել կաթսայի մեջ։ Նրանց համոզելու համար Մեդեան դա արեց խոյի հետ, որը վերածվեց գառնուկի։ Արքայադուստրերը սպանեցին հորը և եփեցին, բայց նա, հակառակ նրանց ակնկալիքների, չվերակենդանացավ։
Դրանից հետո Պելիասի դուստրերը ցանկացան ինքնասպանություն գործել, սակայն Յասոնը նրանց հետ համոզեց։ Մեդեայի դավադրությունը այնպես վրդովեցրեց Իոլքոսի բնակիչներին, որ թե նա, և թե Յասոնը վտարվեցին քաղաքից, իսկ գահը անցավ Պելիասի որդուն։
Ընտանիք
Պելիասը ամուսնացած էր Բիանտայի դուստր Անակսիբիայի հետ, կամ Ամֆիոնի և Նիոբեի դուստր Ֆիլոմախի հետ։ Այս ամուսնությունից ծնվեց նրանց միակ որդին` Ակաստը, և դուստրերը։ Ըստ Կեղծ-Ապոլլոդորոսի, նրանք էին` Պեյսիդիկան, Պելոպիան, Հիպոտոյան և Ալքեստան (Ալքեստիդան), ըստ Գիգինոսի, նրանք և Մեդուսան, ըստ Դիոդորոսի` Ալքեստան, Ամֆինոման և Էվադնան։ Վերջապես, Պաուսանիասը, նկարագրելով Միկոնոսի պատկերը, նշում է Աստերոփիայի և Անտինոայի անունները։ Ամֆինոմային Դիոդորոսը անվանում է, որպես  Լեոնտեոսի եղբայր Անդրեոնուսի կին, իսկ Էվադնային` ֆոկեացիների թագավոր Կեփալոսի որդի Կանի կին։ Ալքեսան դարձավ իր զարմիկ Ադմետոսի կինը, որը Ֆերետի որդին էր։ Միայն նա կարողացավ կատարել Պելիասի պահանջը․ առյուծին և վայրի վարազին լծել կառքին և մի շրջան քշել ողջ հիպոդրոմով (արենա)։
Մշակույթում
Պելիասը դարձել է մի շարք գրական ստեղծագործությունների հերոս, որոնց մեծ մասը նվիրված են արգոնավորների ճանապարհորդությանը։ Հնարավոր է, որ այս թեմային նվիրված պատմական պոեմները հայտնվել են մինչև «Ոդիսականի» հայտնվելը, իսկ հետո արծարծվել Ապոլոնիում Հռոդոսցու և Գայոս Վալերիուս Ֆլակկոսի, նույնանուն, «Արգոնավորդներ» պոեմներում։ Պելիասը հանդես է եկել նաև հունական մի շարք ողբերգությունների մեջ, ընդ որում միայն երկրորդական դերերում (ամեն դեպքում, «Պելիաս» անունով պիես չի հիշատակվում աղբյուրներում)։ Նա, ամենայն հավանականությամբ, եղել է Սոփոկլեսի «Տիրո» ողբերգության և մի քանի դրամատուրգների «Պելիադա» կոչվող ստեղծագործությունների հերոս (նրանցից ոչ մեկը չի պահպանվել)։
Անտիկ նկարիչները պատկերել են Տիրոյի առաջին հանդիպումը իր չափահաս որդիների հետ՝ Պելիասի հանդիպումը Յասոնի հետ, Պելիասի սպանությունը դուստրերի կողմից։ Պոլիգնոտոսի նկարի մանրակրկիտ նկարագրությունը, որի վրա պատկերված էր նաև Պելիասը` բազկաթոռում նստած ալեհեր, մորուքավոր ծերունին, պահպանվել է Պավսիանոսի կողմից՝ «Էլլադայի նկարագրությունները» աշխատությունում։
Գրականություն
Կատեգորիա:Կերպարներ այբբենական կարգով Կատեգորիա:Հին հունական դիցաբանության կերպարներ Կատեգորիա:Թեսալիայի առասպելներ
ՍՍ (կազմակերպություն)
ՍՍ (ՏՏ (ԷսԷս), Schutzstaffeln-ի՝ պահնորդական ջոկատներ, կրճատ ձևը, էմբլեմը ռուներով` ), արտոնյալ ռազմականացված կազմակերպություն ֆաշիստական Գերմանիայում։ ՍՍ, որի խնդիրը սկզբում Հիտլերի և ֆաշիստական խառնաժողովների պահպանությունն էր, ստեղծվել է 1925 թվականին։ Հիտլերը 1929 թվականին ՍՍ-ի ղեկավար (ՍՍ-ի ռայխսֆյուրեր) է նշանակել Հիմլերին։ ՍՍ-ում ներգրավվել են ՍԱ-ի (գրոհային ջոկատների) Հիտլերին մոլեռանդորեն նվիրված անդամները։ ՍՍ-ի հրամանատարական կազմն ունեցել է իր հատուկ կոչումները (շարֆյուրեր, շտուրմբանֆյուրեր, գրուպպենֆյուրեր և այլն)։ 1929 թվականին ՍՍ-ի կազմում կար 280 մարդ, 1933 թվականին (երբ իշխանության գլուխ անցան ֆաշիստները)՝ 52 հզ․։ ՍՍ ՍԱ-ի հետ մասնակցել է Գերմանիայի կոմունիստական և այլ կազմակերպությունների ջարդերին։
ՍՍ-ի զորքեր
1934 թվականին ՍՍ-ի ընդհանուր կազմից առանձնացվել են «Մեռած գլուխ» կոչվող զորամասերը՝ համակենտրոնացման ճամբարները պահպանելու և կալանավորների հետ հաշվեհարդար տեսնելու համար, ինչպես նաև հատուկ նշանակության զորամասեր, որոնք 1939 թվականին կոչվեցին ՍՍ-ի զորքեր։ Երկրորդ համաշխարհային պատերազմի (1939—1945) ընթացքում դրանց թիվը (1944 թվականին) հասավ 950 հզ․ մարդու։ ՍՍ-ի զորքերը ֆաշիստական Գերմանիայի ցամաքային զորքերի ընտիր հարվածային միավորումներ էին, աչքի էին ընկնում ծայրահեղ մոլեռանդությամբ և դաժանությամբ թիկունքում ու ռազմաճակատում։ ՍՍ-ի բաղկացուցիչ մասն էր «անվտանգության ծառայությունը»՝ ՍԴ, որը ստեղծվել էր 1931 թվականին՝ ՍՍ-ի և նացիստական կուսակցության անդամներին լրտեսելու համար, իսկ այնուհետև դարձել ֆաշիստական Գերմանիայի հետախուզության և հակահետախուզության գլխավոր մարմինը։ 1939 թվականի սեպտեմբերին ՍՍ-ի համակարգում ստեղծվեց Անվտանգության կայսերական գլխավոր վարչությունը, որին ենթարկվեցին ՍԴ, գեստապոն (քաղաքացիական ոստիկանությունը) և քրեական ոստիկանությունը, վերջին երկուսը 1939 թվականի նոյեմբերին մտցվեցին ՍՍ-ի կազմի մեջ։
Աշխատանքային ջոկատներ
Կատեգորիա:Նացիստական Գերմանիա Կատեգորիա:Գերմանիայի կուսակցություններ
Հայդնի թութակ
Հայդնի թութակ (Haydns Papagei), աֆրիկյան մոխրագույն թութակ, որը ավստրիացի կոմպոզիտոր Յոզեֆ Հայդնը Վիեննա էր բերել Լոնդոնից։ Վիեննայի Վինդմյուլե արվարձանում գտնվող իր տանը նա թութակին պահել է թիթեղյա վանդակում։
Պատմություն
Հայդնը և նրա ծառա Յոզեֆ Էլսլերը վարժեցրել են հնազանդ թռչունին։ Նրա մասին ժամանակակից բազմաթիվ զվարճալի պատմություններ կան, որոնք վկայում են այն մասին, որ թութակը կարողացել է տարբեր բառեր արտասանել մի քանի լեզուներով և սուլել այն մեղեդիները, որոնք Հայդնը կատարել է դաշնամուրով։ Հայդնի տան խնջույքների ժամանակ, երբ առաջարկվել է կայսր Ֆրանց II-ի կենացը, նա սուլել է Gott erhalte Franz den Kaiser («Աստված պահապան կայսր Ֆրանցին») մեղեդին, որը Հայդնը ստեղծել էր 1797 թվականին ։
Էկզոտիկ թռչունը Վիեննայի հասարակության մեծ ուշադրությունն է գրավել լեզուների տաղանդի շնորհիվ։ Մոխրագույն թութակը հայտնի էր նրանով, որ կարողանում էր բարձրաձայն կանչել. «Արի, Հայդն պապա, գեղեցիկ Պապերլի մոտ» և «Պապա Հայդն»  ։
Կորյուն Առաքելյան
Կորյուն Վարդանի Առաքելյան, հայ բանաստեղծ, Հայաստանի պետական և քաղաքական գործիչ։ Հայաստանի մշակույթի վաստակավոր գործիչ (2015)։ ՀՌԱՀ անդամ (2009 թվականից), Հանրային խորհրդի անդամ (2009 թվականից), 2007 թվականից Հայաստանի գրողների միության անդամ։
Հայդնի թութակ
Պատմություն
Յոզեֆ Հայդնը ջանք չի խնայել թռչունի առողջությունը վերականգնելու համար, երբ մի անգամ նա ծանր հիվանդացել է։ Հայդնը տիրոլյան թռչավաճառ Հասբերգերին հրավիրել է Վիեննա՝ թռչունին առողջացնելու համար ։
Կորյուն Առաքելյան
Կենսագրություն
Ծնվել է 1944 թվականի նոյեմբերի 24-ին, Իջևան քաղաքում։
Հայդնի թութակ
Պատմություն
Յոզեֆ Հայդնի մահից հետո, 1809 թվականի մայիսին, էկզոտիկ թռչունը դարձել է այն կալվածքի մի մասը, որը նշված էր, այսպես կոչված, գույքային տրակտատում։ Ի վերջո, թութակն աճուրդի է հանվել և վաճառվել ահռելի գնով՝ 1415 գուլդենով, որն այսօր մոտավորապես համարժեք է 32500 եվրոյի։ Գնորդը եղել է արքայազն Էստերհազիի փեսան՝ Յոհան ցու Լիխտենշտայնը։ Մոխրագույն թութակն ավելի բարձր գին ուներ, քան Հայդնը ժամանակին վճարել էր իր ամբողջ տան համար։
Կորյուն Առաքելյան
Կենսագրություն
Ավարտել է ԵՊՀ բանասիրական ‎ֆակուլտետը։ Աշխատել է դպրոցում որպես ուսուցիչ։ Եղել է «Ազատ գոտի» թերթի խմբագիր, Հայաստանի Մշակույթի նախարարության բաժնի պետ, «Տիրաստ» հրատարակչության փոխտնօրեն։ Ընտրվել է Հայաստանի Ազգային ժողովի 3-րդ գումարման պատգամավոր «Ազգային միաբանություն» կուսակցության համամասնական ընտրացուցակով։ 2009 թ. Հայաստանի Ազգային ժողովի որոշմամբ ընտրվել է Հեռուստատեսության և ռադիոյի ազգային հանձնաժողովի անդամ ։ 2009 թ. ընտրվել է Հայաստանի հանրային խորհրդի տարածքային կառավարման և տեղական ինքնակառավարման հանձնաժողովի նախագահ, ապա Հայաստանի Նախագահի հրամանագրով նշանակվել Հայաստանի Հանրային խորհրդի անդամ։
Հայդնի թութակ
Պատմություն
Հայդնի թութակի խրտվիլակն այժմ ցուցադրվում է Վիեննայի Երաժշտության տան Հայդնի սրահում։
Այլ կոմպոզիտորների թռչուններ
Տարաշխարհիկ և արժեքավոր թռչունները գնահատված են եղել երաժիշտների շրջանում։ Հայտնի է, որ Ժան Ֆիլիպ Ռամոյի Կակոտ թութակը կարողացել է կռկռալ դրվագներ նրա «Կաստոր և Պոլուքս» օպերայի Tristes apprêts արիայից ։ Ասում են, որ Ջուզեպպե Վերդին ունեցել է կանաչ թութակ, որը կարող էր սուլել նրա «Ռիգոլետտո» օպերայի La donna è mobile արիայի մեղեդին։ Ռիխարդ Վագները ևս ունեցել է մի թութակ, որը կարողացել է արտասանել «Ռիխարդ» և «ազատություն» բառերը, ինչպես նաև սուլել մի կարճ հատված «Ռիենցի» օպերայից ։
Կորյուն Առաքելյան
Կենսագրություն
2015 թվականի դեկտեմբերի 8-ին Հայաստանի Ազգային ժողովի որոշմամբ վերընտրվել է Հեռուստատեսության և ռադիոյի ազգային հանձնաժողովի անդամ։
Հայդնի թութակ
Արվեստում
2009 թվականին՝ Հայդնյան տարում, Վիլֆրիդ Պլոդերերը ստեղծել է Daddybird քանդակը, որը հիշեցնում է Հայդնի թութակին, և այն նվիրել է Հայդնյան տարվա հովանավորներին, վարկատուներին և վաստակաշատ աշխատակիցներին ։
Կորյուն Առաքելյան
Աղբյուրներ
Կատեգորիա:Հայ բանաստեղծներ Կատեգորիա:ՀՌԱՀ անդամներ Կատեգորիա:Հայաստանի հանրային խորհրդի անդամներ Կատեգորիա:ՀՀ ԱԺ 3-րդ գումարման պատգամավորներ Կատեգորիա:«Ազգային միաբանություն» կուսակցության անդամներ Կատեգորիա:ՀՀ մշակույթի վաստակավոր գործիչներ Կատեգորիա:Հայաստանի գրողների միության անդամներ Կատեգորիա:ԵՊՀ բանասիրական ֆակուլտետի շրջանավարտներ Կատեգորիա:Հայ խմբագիրներ Կատեգորիա:Հայ պետական գործիչներ Կատեգորիա:Հայ քաղաքական գործիչներ Կատեգորիա:ՀՀ մշակույթի նախարարության ոսկե մեդալակիրներ
Հայդնի թութակ
Արվեստում
Բանաստեղծուհի Սյուզան Ստեֆանը էկզոտիկ թռչունի մասին պատմել է 2015 թվականին և նրան ընտրել որպես իր պոեզիայի երրորդ հատորի վերնագիր ։
Ծանոթագրություններ
Կատեգորիա:Հայտնի թռչուններ
Յոն Սթեֆենսոն ֆոն Թեչներ
Յոն Սթեֆենսոն Ֆոն Թեչներ (Jon Stephenson von Tetzchner, ), Opera Software ընկերության համահիմնադիր ։
Opera Software-ում աշխատելու տարիներին ֆոն Թեչներն իր ձեռքբերումերի համար ստացել է բազմաթիվ պարգևներ։ 2005 թվականին նա Համաշխարհային էկոնոմիկական ֆորումի «Նոր գլոբալ առաջնորդներիի ֆորումի» անդամ էր։ 2009 թվականին ֆոն Թեչները բջջային կապի արդյունաբերությունը ձևավորող Informa վերլուծական ընկերության 40 առաջնորդների շարքում էր և GigaOM բլոգով 15 բջջային կապի հեղինակություններից մեկն էր։
Կենսագրություն
Ծնվել է 1967 թվականի օգոստոսի 29-ին Ռեյկյավիկում։ Ֆոն Թեչներն ունի Օսլոյի համալսարանի համակարգչային գիտությունների մագիստրոսի աստիճան։
Opera Software
Կրթությունն ավարտելուց հետո 1991-1995 թվականներին ֆոն Թեչները աշխատել է որպես Norwegian Telecom Research (Telenor) նորվեգական ընկերության գիտական աշխատակից։ 1944 թվականին իր կոլեգա Գեյր Իվարսյոյի հետ մշակել է MultiTorg Opera բրաուզերի համակարգը։ Նախագծի վրա աշխատանքը սկսվել էր ընկերությունում, սակայն Գեյրն ու Յոնը արտոնագրեցին, ստեղծեցին սեփական ընկերությունը և շարունակեցին աշխատանքը բրաուզերի վրա։ Հիմա հայտնի Opera բրաուզերը, չնայած մրցակցությանը, ճանաչվածություն է ձեռք բերել։ Opera Software, երբ տեղափոխվեց Օսլո, ուներ ավելի քան 500 աշխատակից։
2007 թվականի օգոստոսի 29-ին ֆոն Թեչների 40-ամյակի առթիվ Opera Software-ը հայտարարեց, որ կթողարկի առաջին հանրային Kestrel ալֆա-տարբերակը, դա Opera 9.5-ի աշխատանքային անվանումն է։ Ֆոն Թեչների ամենամեծ ցանկությունը այդ տարբերակի նախնական գործարկումն էր, որը նա մշակել էր ավելի քան մեկ տարի ։
2010 թվականի հունվարի 5-ին Յոնը լքեց Գլխավոր գործադիր տնօրենի աթոռը, որը նա զբաղեցրել էր հիմնադրման օրվանից սկսած մոտ 15 տարի ։ Դրանից հետո Թեչները շարունակեց աշխատել ընկերությունում որպես խորհրդատու ։ 2011 թվականի հունիսի 30-ին տնօրենների խորհրդի հետ տարաձայնությունների պատճառով Թեչները լքեց ընկերությունը ։
Vivaldi Technologies
Նոր ընկերության առաջին արտադրանքը Vivaldi.net պորտալն է, որը բացվել է 2013 թվականի դեկտեմբերի 19-ին։ Այդ պորտալի պատճառներից մեկը Յոնը օգտագործողներին ուղղված բաց նամակում (ռուսերեն թարգմանություն ) նշել էր My Opera կայքի փակումը։ Մասնավորապես նա ասել է.
Vivaldi.net-ը միակ նախագիծը չէ, որի վրա աշխատում է Vivaldi Technologies ընկերությունը։ Այսպես, 2014 թվականի փետրվարի 3-ին օնլայն հրատարակվող «Համակարգիչ» (Компьютерра) շաբաթաթերթում Յոն ֆոն Թեչները ասել է, որ «մենք աշխատանք ենք տանում նոր հետաքրքիր նյութի վրա», այդ թվում 2014 թվականի հունվարից կա բաց էջ` Vivaldi.com, որտեղ հաղորդվում է ընկերության նոր արտադրանքների նախապատրաստության մասին։
2015 թվականի հունվարին Թեչները ներկայացրեց Vivaldi բրաուզերը ։
Աստերոիդների ցանկ (86401-86500)
Աստերոիդների ցանկ (86301-86400) * Աստերոիդների ցանկ * Աստերոիդների ցանկ (86501-86600)
Ֆուտբոլի Անգլիայի Սուպերգավաթ 2010
Հղումներ
Կատեգորիա:Ֆուտբոլի Անգլիայի Սուպերգավաթ Կատեգորիա:Մանչեսթեր Յունայթեդի հանդիպումներ Կատեգորիա:Չելսիի հանդիպումներ
Լեջունո
Լեջունո (Leggiuno), քաղաք Իտալիայում, գտնվում է Լոմբարդիա մարզում՝ Վարեզե գավառում ։
Բնակչությունը կազմում է 2859 մարդ։ Բնակչության միջին խտությունը՝ 220 մարդ/կմ²։ Զբաղեցնում է 13 կմ² տարածք։ Փոստային ինդեքս՝ 21038։ Հեռախոսային կոդը` 0332։
Ձեգամ (վրացաբնակ)
Ձեգամ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում ։
Բնակչություն
1908 թվականին գյուղն ունեցել է 72 վրացի բնակիչ ։
Կրասնի Լիման (գյուղ, Կրասնոարմեյսկի շրջան)
Կրասնի Լիման (Красний Лиман), գյուղ Ուկրաինայի Դոնեցկի մարզի Կրասնոարմեյսկիում։
2001 թվականի տվյալներով Կրասնի Լիման գյուղում բնակվում էր 592 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Կրասնոարմեյսկի շրջանի բնակավայրեր Կատեգորիա:Ուկրաինայի գյուղեր
Արագածի
«Արագածի», ծիրանենու հայկական ուշահաս սորտ։ Ստեղծվել է ժողով ընտրասերման ճանապարհով։ Մշակում են Արարատյան դաշտավայրի նախալեռնային գոտում։
Պատմություն
Ծառը միջին բարձրության է՝ շրջանաձև սաղարթով։ Պտղաբերությունը՝ տնկման 5–6-րդ տարում։ Պտուղը՝ խոշոր (մինչև 100 գրամ, միջինը՝ 50 գրամ), կլորավուն է, գագաթնակետը գտնվում է փոքր փոսիկում, միջուկակարը՝ խորն է։ Մաշկը՝ միջին հաստության է, պինդ, նուրբ թավապատ, պտղամսից չանջատվող, արևահայաց կողմում 1/3 մասով՝ կարմրամանուշակագույն։ Պտղամիսը՝ բաց դեղնավուն կամ սերուցքագույն է, մսալի է, միջակ հյութալի, ախորժալի համով։ Կորիզը՝ պտղիցանջատվող է, միջուկը՝ քաղցր։ Պտուղների հասունացումը՝ հուլիսի 15-ին 25-ը։ Բերքատվությունը՝ 15–20 ց/հա։ Լավագույն փոշոտիչներն են ծիրանենու Երևանի, Խոսրովենի և Սաթենի սորտերը։ Պտուղներն օգտագործում են թարմ և վերամշակված։
Բաղդաթի շրջան
Կատեգորիա:Բաղդաթի շրջան
Մարմազեթի
Մարմազեթի (მარმაზეთი), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1280 մետր բարձրության վրա։ Շրջկենտրոն Գորիից հեռու է 20 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
(8836) Աքուիֆոլիում
(8836) Աքուիֆոլիում (Aquifolium), աստերոիդ աստերոիդների հիմնական գոտում։ Հայտնաբերվել է 1989 թվականի սեպտեմբերի 26-ին Էրիկ Էլստի կողմից Լա Սիլյայում ։
Միջին հեռավորությունը Արեգակից կազմում է 3,056716 ա. մ., առավելագույնը մոտենում է 2,9494 ա. մ. հեռավորության վրա և հեռանում 3,164 ա. մ. ։ Արեգակի շուրջ մեկ ամբողջական պտույտ է կատարում 1952,01 երկրային օրվա ընթացքում, իր ուղեծրով շարժվելով միջինում 0,184426 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,78° անկյուն։
Արտաքին հղումներ
Կատեգորիա:1989 թվականին հայտնաբերված աստղագիտական մարմիններ Կատեգորիա:Էրիկ Էլստի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Մեբրունե
Մեբրունե (მებრუნე), գյուղ Վրաստանում։ Գտնվում է Շիդա Քարթլի մարզի Գորիի շրջանում ։
Դիրք
Գտնվում է ծովի մակարդակից 1160 մետր բարձրության վրա։ Շրջկենտրոն Գորիից հեռու է 10 կմ։
Ծանոթագրություններ
Կատեգորիա:Վրաստանի բնակավայրեր Կատեգորիա:Վրաստանի գյուղեր Կատեգորիա:Գորիի շրջան
Ձեգամ (թաթարաբնակ)
Ձեգամ, գյուղ Արևելյան Հայաստանի Ելիզավետպոլի նահանգի Ելիզավետպոլի գավառում, իսկ ապա քաղաքատիպ ավան Ադրբեջանական ԽՍՀ Շամքորի շրջանում, Բաքու-Թբիլիսի երկաթուղու վրա։ Գտնվում է Ելիզավետպոլ քաղաքից 65 կմ հյուսիս-արևմուտք, հարթավայրում, այգիների մեջ ։
Ծանոթագրություններ
Կատեգորիա:Արևելյան Հայաստանի գյուղեր
Բժշկական բաժակներ
Բժշկական բաժակներ, օգտագործվում են կրծքավանդակի օրգանների (բրոնխներ, թոքեր, կրծքամիզ) բորբոքումների դեպքում, բժշկի նշանակմամբ։
Բաժակները մաշկի վրա առաջացնում են ժամանակավոր կարմրություն և թեթևակի արյունազեղում, որը ներքին օրգանների վրա ունենում է ռեֆլեքսային դրական ազդեցություն։ Դրա հետևանքով արագանում է արյան և ավշի շրջանառությունը, բարելավվում են հյուսվածքների սնուցումը և դիմադրողականությունը, բորբոքային օջախներն արագ են ներծծվում։
Կիրառում
Բաժակները սովորաբար դնում են իրանի մկանային և ճարպային շերտերով հարուստ մասերում, որտեղ չկան ոսկրային ցցվածքներ (ենթաանրակային, ենթաթիակային և միջթիակային, գոտկային շրջաններում)։ Միաժամանակ կարելի է դնել 5-10 բաժակ։ Այրվածքներից և բաժակի եզրից օդի ներթափանցումից խուսափելու համար սկզբում մաքուր և անվնաս մաշկին վազելին են քսում, այնուհետև նախապես ունելուն փաթաթած սպիրտով թրջած բամբակը վառում են, մտցնում բաժակի մեջ, այն տաքացնելով դուրս են մղում օդը, և բաժակն ամբողջ շրջագծով արագ դնում մաշկին։
Անբավարար տաքացված բաժակները մաշկին չեն կպչում։ Բաժակի ներսում մաշկը ուռչում է 1-3 սմ դառնում վարդագույն կամ կարմիր։ Բաժակները թողնում են 10-15 ր՝ հիվանդին ծածկելով վերմակով։
Բաժակները հանելիս, որպեսզի ցավ չպատճառեն, մի ձեռքով այն թեթևակի թեքում են, իսկ մյուս ձեռքի մատներով հակառակ եզրից մաշկը սեղմում, որի հետևանքով օդը ներթափանցում է բաժակի ներսը, և այն հեշտությամբ պոկվում է։ Բաժակները երկար թողնելիս մաշկի վրա առաջանում են ոչ միայն կարմիր բծեր, այլև վարդագույն, թափանցիկ հեղուկով լցված բշտեր։ Ցանկալի է, որ բուժարարողությունը կատարի բուժաշխատողը։ Այն պետք է զգույշ կատարել, որպեսզի տաք սպիրտի կաթիլը կամ բաժակի տաք եզրերը մաշկի այրվածքներ չառաջացնեն։
Արտաքին հղումներ
Կատեգորիա:Բժշկական սարքավորումներ
Մուսաժ
Մուսաժ (Moussages), համայնք Ֆրանսիայի Օվերն մարզի Կանտալ գավառում ։
Բնակչությունը 2008 թվականի դրությամբ կազմում է 264 մարդ, բնակչության խտությունը` 13.87 մարդ/կմ²։ Բնակավայրը զբաղեցնում է 19.03 կմ² տարածք։
Աշխարհագրություն
Գտնվում է Փարիզ քաղաքից 410 կմ հարավ, Կլերմոն Ֆերան քաղաքից` 80 կմ հարավ-արևմուտք, Օրիյակ քաղաքից` 35 կմ հյուսիս։
Բնակչություն
Բնակչության քանակը ըստ տարիների